Son Na-eun

Son Na-eun (; lahir 10 Februari 1994), atau lebih dikenali sebagai Naeun, ialah seorang penyanyi dan pelakon Korea Selatan. Beliau mendapat populariti setelah debut sebagai ahli kumpulan wanita Korea Selatan, Apink. Naeun juga pernah membintangi berbagai siri televisyen seperti The Great Seer (2012), My Kids Give Me a Headache (2012-2013 ), Seconds 20s (2015), Cinderella with Four Knights (2016), The Most Beautiful Goodbye (2017) dan Dinner Mate (2020).

Pada bulan April 2021, Naeun meninggalkan Play M Entertainment walaupun dia kekal sebagai ahli Apink. Tidak lama kemudian, dia bergabung dengan YG Entertainment sebagai pelakon.

Kehidupan awal 
Son Na-eun lahir pada 10 Februari 1994 di Seoul, Korea Selatan.Dia mempunyai seorang adik perempuan bernama Son Sae-eun, yang merupakan pemain golf profesional.

Dia bersekolah di Chungdam High School dan kemudian pindah ke School of Performing Arts Seoul, dimana dia lulus pada 7 Februari 2013. Pada tahun 2013, dia diterima masuk ke Jabatan Teater dan Filem Universiti Dongguk sebagai pelajar jurusan lakonan. Dia juga terpilih sebagai duta untuk universiti tersebut pada tahun 2014 bersama dengan Yoona dari Girls' Generation dan Park Ha-sun.

Karier

2011: Debut dengan Apink 

Naeun adalah ahli Apink pertama yang diumumkan pada tahun 2011. Pada 21 April, Naeun memulakan debutnya dengan Apink di Mnet M Countdown mempersembahkan lagu-lagu mereka "I Don't Know", dan "Wishlist" yang termasuk dalam album mini debut mereka Seven Springs of Apink.

2012–2016: Debut sebagai pelakon dan aktiviti solo 
Pada tahun 2012, Naeun membuat penampilan sulung sebagai remaja Hae-in dalam drama bersejarah The Great Seer. Dia kemudian membuat debut filem dalam ansuran kelima siri komedi Marrying the Mafia, yang bertajuk "Return of the Noble Family". Selepas itu, Naeun memainkan watak sampingan dalam drama keluarga Comfortless Child dan komedi romantis Second 20s.  Pada tahun 2016, dia membintangi komedi romantis tvN Cinderella and Four Knights.

Sepanjang tahun 2013 dan 2014, Naeun membintangi MBC We Got Married dengan Taemin Shinee sebagai pasangan berkahwin maya, yang mana Naeun memenangi anugerah "Star of the Year" di MBC Entertainment Awards.

2017–sekarang : Meneruskan aktiviti solo 
Pada tahun 2017, disahkan bahawa Naeun akan membintangi filem seram The Wrath. Pada tahun yang sama, dia berlakon dalam miniseri empat episod Noh Hee-kyung The Most Beautiful Goodbye. Pada tahun 2020, Naeun membintangi drama baru MBC Dinner Mate sebagai influencer media sosial yang popular.

Pada Januari 2021, Naeun diumumkan akan tampil dalam drama yang akan datang No Longer Human.

Pada bulan April 2021, Naeun memutuskan untuk tidak memperbaharui kontraknya dengan Play M Entertainment.

Filemografi

Filem

Drama

Rancangan realiti

Rujukan

Pautan luar

 

Kelahiran 1994
Orang hidup
Penyanyi wanita Korea Selatan
Pelakon wanita Korea Selatan